Source: http://ochranari.sk/pozmenovak-k-ochrane-prirody-krajiny-ii
Timestamp: 2019-08-23 21:08:36+00:00

Document:
Pozmeňovák k ochrane prírody a krajiny II. | Slovenský ochranársky snem
Vládny návrh zákona, ktorým sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov a ktorým sa menia a dopĺňajú niektoré zákony sa mení a dopĺňa takto:
1. V Čl. I sa za bod 19 vkladajú nové body 20 a 21, ktoré znejú:
„20. V § 13 ods. 2 písm. c) sa slová „a zvážnic“ nahrádzajú slovami „zvážnic, protipožiarnych pásov a ciest,“.
21. V § 13 ods. 2 sa za písmeno o) vkladá nové písmeno p), ktoré znie:
„p) terénne úpravy a narúšanie pôdneho krytu.“.“.
Z aplikačnej prax vyplýva, že vlastníci, nájomcovia a správcovia pozemkov pri výkone hospodárskej činnosti, bez predošlej konzultácie často poškodia a nenávratne ničia chránené druhy rastlín a živočíchov a ich biotopy. Preto navrhujeme, aby na území, na ktorom platí druhý stupeň ochrany, sa vyžadoval súhlas orgánu ochrany prírody na výstavbu protipožiarnych pásov a ciest. Rovnako táto skupina osôb pri výkone hospodárskej činnosti, alebo pri úprave pozemkov bez predošlej konzultácie často poškodí a nenávratne zničí chránené druhy rastlín a živočíchov a ich biotopy. Tohto sa dopúšťajú aj jazdci na terénnych motocykloch a motorových trojkolkách a štvorkolkách. Preto navrhujeme, aby sa aj na terénne úpravy a narúšanie pôdneho krytu v druhom stupni ochrany vyžadoval súhlas orgánu ochrany prírody.
2. V Čl. I sa za bod 24 vkladá nový bod 25, ktorý znie:
„V § 17 sa odsek 1 dopĺňa písmenom i), ktoré znie:
Hoci v ochrannom pásme chráneného územia platí druhý až štvrtý stupeň ochrany, nie je toto územie považované za chránené územie a tak hoci je doň zakázaný vjazd motorovým vozidlom, nemôže toto vozidlo člen stráže prírody zastaviť, aby odkontroloval oprávnenosť jeho vjazdu. Taktiež postavenie nelegálnej stavby nie je dosiaľ v ochrannom pásme trestným činom, pričom najviac sa nelegálne stavby stavajú práve v ochranných pásmach národných parkov.
3. V Čl. I bod 25 znie:
„V § 17 sa vypúšťa odsek 3“.
Doterajšie odseky 4 až 10 sa označujú ako odseky 3 až 9.
Keďže sa v § 17 ods. 1 zavádza ako chránené územie aj ochranné pásmo, doterajší odsek 3 stráca opodstatnenosť.
4. V Čl. I bode 103 v § 65a ods. 2 za sa písmeno z) vkladajú nové písmená za) až zc), ktoré znejú:
Z dlhodobej praxe (odkedy je zriadená stráž prírody), vyplynula potreba jednotného riadenia profesionálnych a dobrovoľných strážcov. V doterajšej praxi sa však ku koordinácii ich činnosti pristupovalo individuálne. Osvedčila sa koordinácia činnosti a vzdelávanie profesionálnych a dobrovoľných strážcov v rámci jedného chráneného územia povereným pracovníkom, spravidla vedúcim odboru strážnej služby. Preto navrhujeme, aby takýto systém jednotného riadenia bol upravený zákonom.
5. V Čl. I bode 114 v § 68 písm. h) sa slová „tretím stupňom ochrany“ nahrádzajú slovami „druhým a tretím stupňom ochrany“.
Prax ukázala, že obce často nie sú dostatočne kompetentné a personálne vybavené na to, aby posudzovali vhodnosť vykonania výrubov v chránených územiach a ich ochranných pásmach. Respektíve tejto problematike nevenujú dostatočnú pozornosť a tak dochádza často k výrubom drevín nad rámec zákona. Z tohto dôvodu navrhujeme, aby sa zachovalo pôvodné znenie zákona, kde táto kompetencia obce bude v druhom a treťom stupni ochrany spadať pod okresné úrady.
6. V Čl. I sa za bod 121 vkladá nový bod 122, ktorý znie:
„122. § 72 vrátane nadpisu znie:
(6) Člen dobrovoľnej stráže prírody (ďalej len „dobrovoľný strážca prírody“) nie je k ministerstvu v pracovnoprávnom vzťahu a má rovnaké oprávnenia a povinnosti ako profesionálny strážca prírody.
„106a) Zákon č. 552/2003 Z. z. o výkone prác vo verejnom záujme v znení neskorších predpisov.“.“.
V súčasnosti chýba presná definícia funkcie a pracovnej náplne stráže prírody, jej členenie a kompetencie. Aj z tohto dôvodu sa navrhuje úplne nové znenie § 72, podľa ktorého sa delí táto stráž na profesionálnu a dobrovoľnú. Rovnako je snaha zadefinovať kompetencie jednotlivých zložiek stráže prírody, čo by malo smerovať k skvalitneniu samotného výkonu strážnej služby ochrany prírody Zároveň sa navrhuje, aby odbornú spôsobilosť pred výkonom funkcie stráže prírody bolo potrebné preveriť nielen u dobrovoľných, ale aj u profesionálnych strážcov prírody. Podrobnosti takéhoto preskúšania upraví ministerstvo všeobecne záväzným právnym predpisom.
7. V Čl. I sa za bod 121 vkladá nový bod 122, ktorý znie:
„122. Za § 72 sa vkladá nový § 72a, ktorý vrátane nadpisu znie:
(3) Osoba podozrivá zo spáchania priestupku je povinná dostaviť sa na predvolanie.“.“.
8. V Čl. I bod 124 znie:
„124. V § 74 odsek 2 znie:
„(2) Použitie nápisu „STRÁŽ PRÍRODY“ inou fyzickou osobou alebo právnickou osobou je zakázané.“.“
9. V Čl. I sa za bod 124 vkladá nový bod 125, ktorý znie:
„125. V § 74 sa vypúšťa odsek 5.“.
Odôvodnenie k bodom 8 a 9:
Týmto ustanovením sa zabráni zneužívaniu označenia a vydávaním sa za stráž prírody neoprávnenými osobami. Takéto prípady sa už v doterajšej praxi objavili. Bod 9 tohto pozmeňujúceho a doplňujúceho návrhu je obsahovo zhodný s bodom 124 vládneho návrhu zákona.
10. V Čl. I sa za bod 125 vkladá nový bod 126, ktorý znie:
„126. V § 75 ods. 1 písmeno o) znie:
„o) zastaviť a kontrolovať dopravný prostriedok a osoby v ňom, ak sa nachádza v chránenom území a jeho ochrannom pásme na účel overenia oprávnenosti jeho vjazdu na toto územie.“.“.
Páchatelia priestupkov a trestných činov do území s druhým až piatym stupňom ochrany často nelegálne vchádzajú rôznymi dopravnými prostriedkami, v ktorých potom odvážajú nelegálne získané jedince chráneného druhu, zver, ryby, rastliny a ich plody, plodnice húb, ako aj nerasty a skameneliny. Stráž prírody dosiaľ môže zastaviť dopravný prostriedok len v chránenom území, a nie aj v ochrannom pásme chráneného územia.
11. V Čl. I sa za bod 125 vkladá nový bod 126, ktorý znie:
„126. V § 75 ods. 1 sa za písmeno s) vkladajú nové písmeno t) a písmeno u), ktoré znejú:
„t) kontrolovať zriaďovanie skládok odpadov,
u) kontrolovať vypaľovanie trávnych porastov, remízok a krovitých porastov.“.“.
Zriaďovanie skládok síce upravuje zákon č. 223/2001 Z. z. o odpadoch a o zmene a doplnení niektorých zákonov v znení neskorších predpisov, ale stráž prírody nie je oprávnená kontrolovať vykonávanie tohto zákona a teda v prípade pristihnutia osoby vysýpajúcej odpad nemá možnosť účinne zasiahnuť, nemôže osobu vyzvať, aby sa identifikovala a ani ju zadržať a následne vec vyriešiť.
Čo sa týka zákazu vypaľovania trávnatých porastov, remízok a krovísk, tento je síce upravený v zákone č. 314/2001 Z. z. o ochrane pred požiarmi v znení neskorších predpisov a v zákone č. 274/2009 Z. z. o poľovníctve a o zmene a doplnení niektorých zákonov v znení neskorších predpisov, ale stráž prírody nie je oprávnená kontrolovať vykonávanie tohto zákona, pritom sa s touto činnosťou často stretáva.
12. Body 122 až 126 sa vypúšťajú.
Navrhuje sa zachovať nárok člena stráže prírody na rovnošatu vzhľadom na to, že zrušenie tohto nároku by viedlo k ďalšiemu nežiaducemu znižovaniu autority stráže prírody.
13. V Čl. I sa za bod 126 vkladá nový bod 127, ktorý znie:
„127. V § 78 ods. 1 sa za písmeno e) vkladá nové písmeno f), ktoré znie:
„f) člen stráže prírody nepreukáže svoju odbornú spôsobilosť pri pravidelnom preskúšaní podľa § 72 ods. 17.“.
zobrazené 540x

References: § 13
 § 13
 § 17
 § 17
 § 17
 § 65
 § 68
 § 72
 § 72
 § 72
 § 72
 § 74
 § 74
 § 75
 § 75
 § 78
 § 72